Diari Oficial de la Generalitat Valenciana


Sumari del DOGV 4884, del 16-11-2004 (2004/11521)

DECRET 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/11/12/256/dof/vci/html**

### Dades del document

Número de DOGV
:   4884

Data del DOGV
:   16-11-2004

Secció del DOGV
:   I. DISPOSICIONS GENERALS

Número del document
:   2004/11943


Data del document
:   12-11-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * legislació escolar
    * centre d'ensenyament
    * educació d'adults
    * legislació

DECRET 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques. [2004/A11596]
  
El Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques, determina també, en les disposicions transitòries, en quina situació queden els centres docents o programes municipals ja existents a l'entrada en vigor d'esta norma que impartixen Formació de Persones Adultes, és a dir, quins drets es reconeixen pel mer fet de preexistir i en quines condicions poden exercitar tals drets.
  
Així, concretament, la disposició transitòria segona reconeix als programes municipals i centres privats d'Educació Permanent d'Adults, degudament autoritzats que no s'hagen transformat en centres autoritzats, per a impartir el segon nivell del cicle II, el dret a continuar impartint les ensenyances corresponents al cicle I i al primer nivell del cicle II de la formació bàsica de persones adultes.
  
Però, per a poder exercitar este dret s'imposen diverses condicions, a saber:
  
- Que se sol·licite expressament pel titular del programa o centre.
  
- Que el centre o programa compte amb professorat suficient.
  
- Que el dit professorat dispose de la titulació adequada.
  
- Que la sol·licitud que es curse es presente amb antelació al 30 d'abril de 2004, en la Direcció Territorial de Cultura, Educació i Esport corresponent, indicant els cicles i nivells de la formació bàsica i altres programes formatius de l'annex III del Decret 220/1999, de 23 de novembre, del Consell de la Generalitat, que s'hagen d'impartir.
  
De totes estes condicions, només dos són imprescindibles per a incoar el procediment administratiu conduent a l'autorització sol·licitada: la sol·licitud expressa del titular i el compliment del termini fixat per a això, ja que la carència o inobservança de la resta de condicions poden ser objecte d'esmena durant la tramitació del procediment.
  
Determinats ajuntaments que porten a terme programes municipals de Formació de Persones Adultes, i que són titulars del dret arreplegat en la disposició transitòria segona del Decret 207/2003, de 10 d'octubre, del Consell de la Generalitat, no l'han exercit pel fet d'haver transcorregut el termini habilitat per a això sense haver formulat l'oportuna sol·licitud, tot i que la voluntat del Consell de la Generalitat és possibilitar la continuïtat en la impartició de les ensenyances dels programes municipals i centres autoritzats preexistents a la norma la modificació de la qual ara es proposa.
  
Per tot això, a proposta del conseller de Cultura, Educació i Esport, conforme amb el Consell Jurídic Consultiu de la Comunitat Valenciana, i després de la deliberació del Consell de la Generalitat, en la reunió del dia 12 de novembre de 2004,
  
DECRETE
  
Article únic
  
Modificar el que disposa l'apartat 2 de la disposició transitòria segona del Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques, pel que es referix al termini que es determina, de manera que la redacció del citat apartat queda tal com seguix:
  
«2. A este efecte, la sol·licitud pot presentar-se fins al dia 31 de desembre de 2004, en la Direcció Territorial de Cultura, Educació i Esport corresponent, indicant els cicles i nivells de la formació bàsica i altres programes formatius de l'annex III del Decret 220/1999, de 23 de novembre, del Consell de la Generalitat, que s'hagen d'impartir. La Direcció Territorial de Cultura, Educació i Esport elevarà proposta d'autorització a la Direcció General d'Ensenyament, acompanyada d'un informe de la Inspecció Educativa relacionat amb la suficiència del professorat i la seua titulació. Els expedients tramitats donaran lloc a una resolució de la Direcció General d'Ensenyament en què s'acorde la transformació, si correspon, dels programes municipals, en centres docents, i el nivell o nivells i cicles, si és procedent, i altres programes formatius de l'annex III del Decret 220/1999, de 23 de novembre, del Consell de la Generalitat, que impartiran els centres. De la dita resolució s'efectuarà l'oportuna inscripció en el Registre de Centres Docents de la Comunitat Valenciana.»
  
Disposició Final
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
Alacant, 12 de novembre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI